ⴰⴳⴰⴷⵉⵔ

ⴰⴳⴰⴷⵉⵔ ⵜⴳⴰ ⵢⴰⵜ ⵜⵎⴷⵉⵏⵜ ⵉⵍⵍⴰⵏ ⴳ ⵢⵉⴼⴼⵓⵙ ⵏ ⵜⵎⵓⵔⵜ ⵏ ⵍⵎⵖⵔⵉⴱ, ⵜⴳ ⵜⴰⵎⴷⵉⵏⵜ ⵜⴰⵎⵇⵇⵔⴰⵏⵜ ⴷ ⵜⵎⴰⵥⵓⵏⵜ ⵏ ⵜⵙⴳⴰ ⵏ ⵓⴳⴰⴷⵉⵔ ⵉⴷⴰⵡⵜⴰⵏⴰⵏ ⵓⵍⴰ ⵜⴰⵎⵏⴰⴹⵜ ⵏ ⵙⵓⵙ ⵎⴰⵙⵙⴰ. ⵣⴷⵖⵏ ⴷⵉⴳⵙ 421,844 ⵏ ⵎⵉⴷⴷⵏⴰⵙⵉⴹⵏ ⵏ 2014., ⵔⴰⴷ ⵍⴽⵎⵏ ⵎⴰ ⴰⴷ ⵏⵏ ⵢⴰⵥⵏ ⵉ 1.000.000 ⵏ ⵓⴼⴳⴰⵏ ⵎⴽ ⴰⵙⵏ ⵏⵙⵎⴷ ⵡⵉⵏ ⵡⵓⵙⵓⵏⵏ ⵓⴷⵙⵏⵉⵏ ⵉ ⵓⴳⴰⴷⵉⵔ. ⵜⴻⵜⵜⵓⵥⴽⴰ ⵜⵎⴷⵉⵏⵜ ⵏ ⵓⴳⴰⴷⵉⵔ ⵙ ⵉⴼⴰⵙⵙⵏ ⵏ ⵉⴳⵍⴷⴰⵏ ⵏ ⵉⵃⴰⵃⴰⵏ ⵍⵍⵉⵖ ⵓⵔ ⵜⴰ ⴷ ⵉⴽⵛⵎ ⵍⵉⵙⵍⴰⵎ, ⴰⵍⵙⵏ ⵙ ⴷⴰⵖ ⵉⴱⵔⵜⵇⵇⵉⵣⵏ ⴳ ⵡⴰⵜⵜⴰⵢⵏ ⵏ ⵓⵙⴳⴳⵯⴰⵙ ⵏ 1500, ⴼⵓⴽⴽⴰⵏ ⵜⵜ ⵉⵎⵕⵕⵓⴽⵉⵏ ⴳ ⵓⵙⴳⴳⵯⴰⵙ ⵏ 1526 .

ⴳ 1960, ⵢⵓⵜ ⵢⴰⵏ ⵓⵏⴷⵓⴷⵉ ⵜⴰⵎⴷⵉⵏⵜ ⵏ ⵓⴳⴰⴷⵉⵔ, ⵎⵎⵓⵜⵏ ⴳⵉⵙ ⴳⵔ 12.000 ⴷ 20.000 ⵏ ⵉⵡⴷⴰⵏ, ⵜⵜⵢⵉⴳⵉⵙⵏ ⴳⵉⵙ ⵉⴼⴹⵡⴰⵏ ⵏ ⵢⴰⴹⵏⵉⵏ.

ⵉⵙⵎ
ⴰⴳⴰⴷⵉⵔ ⵉⴳⴰ ⵢⴰⵏ ⵢⵉⵙⵎ ⴰⵎⴰⵣⵉⵖ, ⵉⴳⴰ ⵓⵏⴰⵎⴽ ⵏⵏⵙ ⵉⵖⵔⵎ ⴰⴽⵛⵔⴰⵔⴰⴹ ⵏⵖ ⵜⴰⵣⵇⵇⴰ ⵏ ⵓⵊⵎⵓ ⴷ ⵉⵎⵏⴷⵉ..., ⵍⵍⴰⵏ ⵜⵓⴳⵜ ⵏ ⵉⵙⵎⴰⵡⵏ ⵢⴰⴹⵏⵉⵏ ⵉ ⵜⵎⴷⵉⵏⵜ ⵏ ⵓⴳⴰⴷⵉⵔ ⵙⴳ ⵜⴰⵙⵓⵜ ⵜⵉⵙ ⵙⵎⵎⵓⵙ ⴷ ⵎⵔⴰⵡⵜ, ⴷⵉⴳⵙⵏ ⵎⴰ ⴰⴷ ⵉⴳⴰⵏ ⵡⵉⵏ ⵉⵎⵣⴷⴰⵖ ⵣⵓⵏ ⴷ "ⴰⴳⴰⴷⵉⵔ ⵏ ⵉⵖⵉⵔ", "ⴰⴳⴰⴷⵉⵔ ⵏ ⵍⵄⵕⴱⴰ", "ⵍⵄⵉⵏ ⵏ ⵍⵄⵕⴱⴰ", "ⵜⵉⴳⵎⵎⵉ ⵏ ⵍⵄⵉⵏ ⵏ ⵍⵄⵕⴱⴰ", "ⵜⵉⴳⵎⵎⵉ ⵏ ⵓⵕⵓⵎⵉ". ⵉⵍⵉⵏ ⵉⵙⵎⴰⵡⵏ ⵍⵍⵉ ⴰⵙ ⴳⴰⵏ ⵉⵎⵙⴷⵓⵔⵔⵓⵢⵏ ⵙ ⵍⴰⵡⴰⵏⵏ ⴰⴽⴽⵯ ⵉⴱⵔⴷⵇⵇⵉⵣⵏ, ⵣⵓⵏ ⴷ : "Santa cruz de Ague", "Santa Cruz du cap do" ... ⵉⵍⵉⵏ ⵉⵙⵎⴰⵡⵏ ⵢⴰⴹⵏⵉⵏ ⵍⵍⵉ ⵉⵜⵜⵢⴰⴼⴰⵏ ⴳ ⵜⴽⵕⴹⵉⵡⵉⵏ ⴷ ⵜⵏⴼⵓⵍⵉⵏ ⵜⵉⵇⵇⴱⵓⵔⵉⵏ. ⵔⴰⴷ ⵍⴽⵎⵏ ⵉⵙⵎⴰⵡⵏ ⴰⴷ ⵎⴰ ⴰⴷ ⵏⵏ ⵢⴰⵥⵏ ⵉ 20, ⵎⴰⵛⵛ ⵜⵓⴳⵜ ⵏⵏⵙⵏ ⵓⵔ ⵙⵓⵍ ⵜⵜⵢⵙⵙⴰⵏⵏ. ⴷⵖⵉ ⵓⵔ ⵙⵓⵍ ⵇⵇⵉⵎⵏ ⴰⵎⵔ ⵙⵉⵏ ⴳ ⵉⵙⵎⴰⵡⵏ, ⴰⴷ ⵜⵏ ⵉⴳⴰⵏ ⴷ "ⴰⴳⴰⴷⵉⵔ" ⴷ ⵢⴰⵏ ⵢⵉⵙⵎ ⵢⴰⴹⵏ ⴰⵔ ⵜ ⵜⵜⵉⵏⵉⵏ ⵉ ⵢⴰⵏ ⴳ ⵡⵓⵙⵓⵏⵏ ⵏ ⵜⵎⴷⵉⵏⵜ "ⴼⵓⵏⵜⵉ".

ⴰⵎⵣⵔⵓⵢ

ⴰⵙⵙⵏⵜⵉ ⵏ ⵜⴰⵙⵓⵜ ⵜⵉⵙⵙ 20
ⴳ 1911, ⵉⵙⵙⵉⴼⴹ ⵓⵍⵉⵎⴰⵏ ⵢⴰⵏ ⵓⵖⵔⵔⴰⴱⵓ ⵙ ⵓⴳⴰⴷⵉⵔ ⵉⵙⵎ ⵏⵏⵙ ⴱⴰⵏⵜⵔ (SMS Panther), ⴰⵢⴰ ⵉⵙⵔⴳ ⴳ ⵜⴰⵙⵙⴰⵙⵜ ⵏ ⵓⴳⴰⴷⵉⵔ ⵊⴰⵔ ⵓⵍⵉⵎⴰⵏ ⴷ ⴼⵕⴰⵏⵚⴰ.

ⴰⵏⴷⵓⴷⵉ ⵏ 1960
ⴳ 29 ⴱⵕⴰⵢⵕ 1960, ⴳ ⵜⵙⵔⴰⴳⵜ ⵜⵉⵙⵙ 11 ⴷ 57 ⵏ ⵜⵓⴷⵉⴷⵉⵏ ⵏ ⵢⵉⴹ, ⵉⵔⴳⴰⴳⵉ ⵡⴰⴽⴰⵍ ⵏ ⵓⴳⴰⴷⵉⵔ, ⴰⵢⵍⵍⵉ ⴷ ⵢⵉⵡⵉⵏ ⴰⵍⵍⵉⴳ ⵜⵔⴷⵍ ⵜⵎⴷⵉⵏⵜ. ⴳ 15 ⵏ ⵓⵍⵜⵓ ⵉⵜⵜⵢⵎⴹⴰⵍ ⵎⴰⴷ ⵉⵣⵔⵉⵏ 15.000 ⵏ ⵓⴼⴳⴰⵏ. ⵍⵍⵉⴳ ⵉⵣⵔⵉ ⵓⵏⴳⴳⵣⴰ ⵏ ⵓⴳⴰⴷⵉⵔ ⵉⵏⵏⴰ ⵓⴳⵍⵍⵉⴷ ⵎⵓⵃⵎⵎⴰⴷ ⵡⵉⵙⵙ ⵙⵎⵎⵓⵙ: «لئن حكمت الأقدار بخراب أكادير، فإن بنائها موكول إلى إرادتنا وعزيمتنا», ⵏⵖⴷ: «ⵉⴳ ⵉⵣⵣⵓⵔⴼ ⵓⵔⵜⵓⵎ ⴰⵔⴷⴰⵍ ⵏ ⵓⴳⴰⴷⵉⵔ, ⵜⵓⵚⴽⴰ ⵏⵏⵙ ⵜⵍⵍⴰ ⵅⴼ ⵡⴰⵇⵇⴰⵙ ⵏⵏⵖ ⴷ ⵓⵎⵓⵎⵎⵉ ⵏⵏⵖ=» ⵉⵜⵢⵙⴽⴰ ⵓⴳⴰⴷⵉⵔ ⴰⵎⴰⵢⵏⵓ ⴳ 2 ⴽⵎ ⴳ ⵉⴼⴼⵓⵙ ⵏ ⵓⴳⴰⴷⵉⵔ ⵜⴰⵇⵇⴱⵓⵔⵜ. ⵜⴰⵎⴷⵉⵏⵜ ⵜⴰⵎⴰⵢⵏⵓⵜ ⵙ ⵉⴱⵔⵉⴷⵏ ⵏⵏⵙ ⵉⴱⴰⵔⴰⵡⵏ ⴷ ⵜⵜⵓⵥⴽⴰ ⵏⵏⵙ ⵜⵉⵎⴰⵢⵏⵓⵜⵉⵏ ⴷ ⵜⴱⵔⵏⴰⵟⵉⵏ ⵏⵏⵙ ⵓⵔ ⵜⴳⴰ ⵣⵓⵏⴷ ⵜⵉⵖⵔⵎⵉⵏ ⵜⵉⵇⵇⴱⵓⵔⵉⵏ ⵏ ⵓⵎⵕⵕⵓⴽ. ⴷ ⵏⵜⵜⴰⵜ ⴰⴷ ⵢⵉⵡⵉⵏ ⵜⴰⵙⴽⵯⴼⵍⵜ ⵜⵉⵙⵙ ⵙⵏⴰⵜ ⴳ ⵜⵎⴰⵍⵍⴰⵢⵜ ⴹⴰⵕⴰⵜ ⴰⵎⵓⵕⵕⴰⴽⴽⵯⵛ ⵙ ⵓⴳⴰⵍⴰⵣ ⵏ ⵓⴼⵜⴰⵙ ⵏⵏⵙ ⵉⴱⵓⵖⵍⴰⵏ ⴷ ⵉⴳⵏⵏⴰ ⵏⵏⵙ ⴰⵥⵔⵡⴰⵍ. ⵢⵓⵛⴽⴰⴷ ⵖ ⵜⵉⵟⵟⴰⵏ ⵍⵍⵉ ⵉⵜⵜⵢⵙⴽⴰⵔⵏ ⵎⴰⵙⴷⴷ ⴰⵏⴰⴷⴰⵍ ⵍⵍⵉ ⵢⵓⵜⵏ ⴰⴳⴰⴷⵉⵔ ⵉⴳⴰ ⵡⴰⵍⵍⵉ ⴱⴰⵀⵔⴰ ⵉⴳⴳⵓⵜⵏ, ⵍⵍⵉⴳ ⵢⵓⵜ ⵓⵏⵏⴳⵣⴰ ⵜⵓⴳⵜⵜ ⵏ ⵉⴹⵓⵔⴰⵏ ⵏⵙ (ⵜⴰⵍⴱⴷⵊⵜ, ⵍⵇⵚⴱⵜ...), ⴷ ⵉⴷⵖⴰⵔⵏ ⴰⴷ ⴷⴰⵔⵙⵏ ⵢⴰⵏ ⵓⵏⴱⴹⵓ ⵉⵎⵎⵔⵡⴰⵙⵏ, ⴰⵜⵜ ⵉⴳⴰⵏ ⴷ ⵓⵙⵜⵜⵉⵖ ⵍⵍⵉ ⵉⵍⵍⴰⵏ ⵖ ⴷⴷⵓ ⵡⴰⴽⴰⵍ, ⵍⵍⵉ ⵉⵎⵎⵏⵜⵍⵏ ⴳ ⵎⴰⴷ ⵉⵣⵔⵉⵏ ⵉ ⵜⵓⴳⵜⵜ ⵏ ⵜⵎⵓⴽⵔⵉⵙⵉⵏ ⵖ ⵜⴷⴼⴼⵓⵔⵜ ⵏ ⵡⴰⴽⴰⵍ, ⵎⴰⵛⵛ ⵖ ⵓⵙⴳⴳⵯⴰⵙ ⵏ 1960 ⵉⵍⵍⴰ ⵢⴰⴽⴽⵯ ⵓⵎⵓⵙⵙⵓ ⵏ ⵡⴰⴽⴰⵍ ⵍⵍⵉ ⵉⵎⵎⵏⵜⵍⵏ ⵉ ⵓⵔⴰⴷⴰⵍ ⵏ ⵜⵎⴷⵉⵏⵜ. ⴹⴰⵕⴰⵜ ⴰⵎⵏⴳⴰⵙ ⵍⵍⵉ ⵢⵓⵜⵏ ⴰⴳⴰⴷⵉⵔ ⴳ ⵡⴰⵙⵙ ⵏ 29 ⴱⵕⴰⵢⵕ 1960 , ⵉⴹⵕ ⴷ ⵓⵎⴹⴰⵏ ⵏ ⵉⵎⵣⴷⴰⵖⵏ ⵙⴳ 45000 ⴰⵔ 16000 .

ⴰⵙⵓⴷⵙ ⴰⵖⵔⵎⴰⵏ
ⵜⴰⴳⵔⴰⵡⵜ ⵜⴰⵖⵔⵎⴰⵏⵜ ⵏ ⵓⴳⴰⴷⵉⵔ ⵉⵍⵍⴰⵏ ⴷⵖⵉ, ⵜⵙⵎⴰⵏ 4 ⵏ ⵜⴳⵔⴰⵡⵉⵏ ⵣⵡⴰⵔⵏⵜ ⵜⵜ: ⵜⴰⴳⵔⴰⵡⵜ ⵜⴰⵖⵔⵎⴰⵏⵜ ⵉⵣⵡⴰⵔⵏ ⵏ ⵓⴳⴰⴷⵉⵔ, ⵜⴰⴳⵔⴰⵡⵜ ⵜⴰⵖⵔⵎⴰⵏⵜ ⵏ ⵡⴰⵏⵥⴰ, ⵜⴰⴳⵔⴰⵡⵜ ⵜⴰⴼⴰⵔⴰⵏⵜ ⵏ ⴱⵏⵙⵔⴳⴰⵡ ⴷ ⵜⴳⵔⴰⵡⵜ ⵜⴰⴼⴰⵔⴰⵏⵜ ⵏ ⵜⵉⴽⵉⵡⵉⵏ.

ⴰⴳⴰⴷⵉⵔ ⵏ ⵓⴼⵍⵍⴰ
ⵉⴱⵏⴰ ⵜ ⵓⴳⵍⵍⵉⴷ ⴰⵙⵄⴷⵉ ⵄⴱⴷ ⵍⵍⴰⵀ ⵍⵖⴰⵍⴱ ⴳ 1572. ⵉⵜⵜⵓⴱⵏⴰ ⵓⴳⴰⴷⵉⵔ ⴰⴷ ⴳ ⵢⴰⵏ ⵓⵡⵔⵉⵔ ⵢⴰⵜⵜⵓⵢⵏ ⵙ 236 ⵎ. ⵉⵜⵜⵢⵓⵔⴰ ⴳ ⵓⵡⵔⵉⵔ ⴰⴷ ⵙ ⵜⵄⵕⴰⴱⵜ: ⴰⴽⵓⵛ, ⴰⵎⵓⵔ, ⴰⴳⵍⵍⵉⴷ. ⴳ ⵜⴳⴳⵓⵔⵜ ⵏ ⵓⴳⴰⴷⵉⵔ ⵏ ⵓⴼⵍⵍⴰ ⵉⵜⵜⵢⵓⵔⴰ ⵙ ⵜⵀⵓⵍⴰⵏⴷⵉⵜ: ⵉⴽⵚⵓⴹ ⴰⴽⵓⵛ, ⵜⵣⵔⴽⵜ ⴰⴳⵍⵍⵉⴷ ⵏⵏⴽ.

ⵉⴳⵎⴰⵎⵏ
 ⵜⵓⵥⵥⵓⵎⵜ ⵏ ⵜⵎⴷⵉⵏⵜ
 ⵖⵓⵔ ⵉⵍⵍ
 ⴰⵎⵙⵔⵏⴰⵜ
 ⵜⴰⵍⴱⵕⵊⵜ ⵜⴰⵎⴰⵢⵏⵓⵜ
 ⵉⵃⵛⵛⴰⵛ
 ⴱⵓⵜⵛⴰⴽⴽⴰⵜ
 ⵙⵡⵉⵙⵙ
 ⴼⵓⵏⵜⵉ
 ⵛⵛⴰⵕⴰⴼ
 ⴷⴷⴰⵅⵍⴰ
 ⵍⵀⵓⴷⴰ
 ⵍⵃⵢⵢ ⵍⵎⵓⵃⵎⵎⴰⴷⵉ
 ⴰⴷⵔⴰⵔ
 ⵜⵉⴽⵉⵡⵉⵏ
 ⵍⵎⴰⵙⵉⵔⴰ
 ⵜⵉⵍⵉⵍⴰ
 ⴱⵏ ⵙⵔⴳⴰⵡ
 ⵉⵙⵍⴰⵏ
 ⴰⵏⵥⴰ
 ⵜⴰⴷⴷⴰⵔⵜ

 ⴰⵙⴼⵙⵔ ⵏ ⵜⵉⵡⵍⴰⴼⵉⵏ 

ⴰⵙⵓⵙⵔ ⴰⵎⵓⵟⵟⵓⵏ
ⴰⵙⵓⵙⵔ ⴰⵎⵓⵟⵟⵓⵏ (ⵏ ⵜⵃⴰⵊⵉⵜ "ⴰⵚⵎⵎⵉⴹ ⴷ ⵜⴰⴼⵓⴽⵜ")

ⵉⵙⴰⵖⵓⵍⵏ

ⴰⵙⵎⵉⵍ:ⵜⴰⵎⴷⵉⵏⵜ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵉⵎⴰⵣⵉⵖⵏ ⴳ ⵍⵎⵖⵔⵉⴱ
ⴰⵙⵎⵉⵍ:ⵍⵎⵖⵔⵉⴱ